Møtereferat

17.06.2024

|  |  |
| --- | --- |
| Til stede: | Nina, Knut, Randi og Michelle. Fraværende: Mona, Gry og Silje.  |
| Neste møte: | Mandag 12.08.2024, 20:00, «kontoret»*Styret kommuniserer i forkant og rundt gjennomføring av stevnet, men har ikke et styremøte for dette.*  |

**SAKER:**

**-Klubb, årsmøte:**

- Årsmøtet underkjente punktet om budsjett og regnskap da fremmøtte fra styret ikke hadde kompetanse til å forklare de ulike punktene. Vi setter ny dato for gjennomføring av siste rest av årsmøtet. Nina forespør Sølvi (regnskapsfører) om hun kan møte.

Tirsdag 27.august blir den nye datoen, 20:00 på ridesenteret. Michelle sender ut invitasjon.

**-Anlegg:**

- Vinduene på stallen er råtne. Dette er i grunn kommunens ansvar, men vi mistenker at vi lider samme skjebne som med låvebrua – prosjektet blir stående lenge. Mona søker Enova og tippemidler til stallvinduene. Kanskje Beate må hjelpe til? Vi kommer til å regne egeninnsats som egenkapital.

- Railen er solgt for 8000kr. Siden vi har fått innvilget 20 000kr fra Grue Sparebank til ny dressurrail vil vi nå ha råd til railen vi har sett oss ut til kr 28 000.

- Neste styremøte skal vi regne over og se på stalleie og om denne må/bør økes.

**-Aktivitet:**

- Lite Patrick og Thea-treninger. Laila har ikke vært hos oss på en stund, men Espen Mørch Andersen har hatt ukentlige dressurtreninger hos oss. Janne har også hatt et par treninger.

- Vi har gjennomført pay and jump med omslagsvis 20 betalende.

- Lavterskel engasjement: legge opp til bombonanza. Denne gangen opplyser vi at vi ønsker en liten, valgfri kontingent (også fra oppstallører ved stallen).

- Dressurstevne Juli: Vi har toerdommer (Selina, som i fjor) og en dommeraspirant (Lærke). Vi mangler foreløpig steward. Randi går inn i bua vår og sjekker. Randi og Nina sjekker steward. Michelle lager dugnadsliste. Vi legger ut innlegg på klubbsiden, så oppgavene løses når folket har tid.

-Arrangere hestens dag for barnehager? Sende ut på forhånd slik at de kan spare på gulrot og eple-rester for eksempel.

**-Innkomne saker, stall:** *Det meldes til stallansvarlig at spørsmålene deres er besvart i referatet, som svar på det som er sendt inn på mail.*

**-Økonomi:** Stallen forespør økonomisk «tilstand» i forbindelse med bruk av vaskespilt og tørkerom. Styret oppfordrer til at vifte på tørkerommet kun brukes MED strøm når det er samlet behov (dekken ved regnvær for eksempel). Vi foreslår at man sentrifugerer en ekstra gang ved vask av utstyr, at lys slukkes når man ikke er i de ulike rommene, og at man gjerne kan vaske hester utendørs der det er laget plass til det nå nylig. Vaskespiltet er tilgjengelig til enhver tid. Styret bestemmer at avtrekksvifta i vaskespiltet skal hele sommerhalvåret. Den svarte vifta i ponnistallen kan brukes på trinn 1 uten at den bruker merkbar strøm (svært lite). Vi ser at dette bærer seg økonomisk. Ellers ber styret om at denne saken tas opp på neste stallmøte og at det skrives en regelliste som alle skal følge**.** Denne henges synlig ved vaskespiltet. Styret minner samtidig om at stallen SKAL avholde stallmøte en gang i måneden, slik det ble avtalt i 2023.

**-Er det bestilt grovfôr?** Ja. 93 baller, samme som i fjor. Det er gjort en avtale med Nicolai der han har sådd mer jord som gir garanti på fòr fra 2025. Dette betyr at vi har nok mat til at vi kan ta inn flere hester på stallen og vi ønsker at dette skal annonseres på Finn og arbeides for (gjerne med stallansvarlig i bresjen).

**-Ønsker styret å ta tak i bekymringer rundt dyrevelferd på stallen?** Eller skal oppgaven delegeres til stallansvarlig? Styret ønsker et samarbeid med stallansvarlig i denne saken.

**-Miljøet oppleves utrygt av noen**. Det oppleves som forskjell i oppfølging av regler. Det skal i uoverensstemmelser blitt bortgjemt blant annet vannslanger og vært flere diskusjoner mellom oppstallører på stallgang. Det skal være forskjellsbehandling i hvem som får ha utstyr hvor, hvem som får tilsnakk og hva de får tilsnakk om. Tildeling av padocker blir også nevnt som rot til uenighet. Nestleder har satt seg inn i saken og på styremøte diskuterer vi følgende:

|  |  |
| --- | --- |
| **Hva/problemstilling:** | **Styrets svar:** |
| Hvordan kan vi sørge for et best mulig samspill på stallen der man sikrer kommunens verdier «Åpenhet, ærlighet og respekt» for/i stallmiljøet? | Det SKAL avholdes stallmøte en gang i måneden, slik vi avtalte i 2023. Dette skal være en fast dag og det skal referatføres slik at det er tilgjengelig for oppstallører der alle vet hvor de finner det. Michelle (Nestleder og ikke-oppstallør) er med på neste stallmøte og på møtet i oktober. Der skal vi snakke om disse verdiene.  |
| Er det behov for å bruke av stallens økonomiske kapital for å utbedre vaskespilt, tørkerom, salrom o.l.?  | Nei, vi forsøker å bruke utstyret vi har med skjønn. Vi oppfordrer stallen til å bli enige om felles kjøreregler for bruk og henge opp dette i stallen. Viser til tekst lenger opp.  |